****

**Proposta nº 1:**

**Eixos bàsics de programa**

**Participació Ciutadana i Transparència, Administració Local i Seguretat Ciutadana**

Mantindrem bel·ligerància absoluta per recuperar tots aquells serveis privatitzats que es puguin gestionar de forma directa des de l’Ajuntament.

Sotmetrem a consultes populars totes aquelles decisions que afectin a la ciutadania obrint la gestió del municipi a la participació ciutadana.

Reforçarem la seguretat ciutadana renovant i ampliant les plantilles dels cossos de seguretat, segons les necessitats del nostre poble.

**Serveis Socials**

Fomentarem l’adaptació d’habitatges per a persones amb mobilitat reduïda.

Garantirem dos àpats a les escoles per a nens i nenes de les famílies amb risc de pobresa.

Augmentar les partides del pressupostos dedicades a serveis socials fins a arribar al 5%: ajuts, subvencions, etc.

**Dona i Polítiques d’Igualtat, Diversitat Afectivo-Sexual**

Crearem la Regidoria d’Igualtat i des d’aquesta impulsar programes educatius en la prevenció de la violència de gènere i les discriminacions en tots els àmbits socials i educatius.

**Cultura de la Pau i Solidaritat**

Volem garantir que el 0.7% del pressupost municipal es destini a ajuts solidaris de cooperació internacional, tal com marca l’ONU.

**Joventut**

Recuperarem per al jovent tots els serveis públics suprimits, com els assessoraments al Portal Jove.

Recuperarem Barrakes dins la Festa Major i potenciarem l’oci alternatiu.

**Ensenyament**

Ampliarem horaris de Biblioteca i Sales d’Estudi, en èpoques d’examen.

Crearem la borsa de llibres.

Recuperarem el servei integral de les llars d’infants.

**Sanitat**

Encapçalarem les lluites per a recuperar els serveis perduts a causa de les retallades en l’àmbit de la sanitat.

**Cultura**

Recuperarem els mitjans de comunicació locals, per tal que siguin una eina d’informació i participació ciutadana real.

Mantindrem i ampliarem la televisió local digital i implantarem una xarxa de Wifi municipal.

Recuperarem el Teatre de Blanes per al seu ús per les entitats de la vila.

Ens comprometem a mantenir l’agermanament amb la població d’Ardales.

**Esports**

Construirem la piscina municipal com a projecte prioritari.

Recuperarem el reglament de subvencions a les entitats esportives de base.

**Promoció econòmica**

Renovarem i reurbanitzarem la zona Turística de Blanes, entre el passeig S’abanell i carrer Colom

Crearem vivers d’empresa per reactivar l’economia blanenca

Recuperarem els 7 dies del Concurs de Focs, ja que són un element clau per a la promoció turística, i una bona font d’ingressos per al nostre poble.

**Hisenda**

Farem una auditoria externa per tal de conèixer l’estat real financer de la tresoreria de l’ajuntament

Aplicarem polítiques de tarificació social, segons el sistema progressiu.

**Urbanisme**

Construirem i urbanitzarem la rotonda de Ca La Guidó

Millorarem els equipaments i serveis municipals a tots el barris, asfaltat, il·luminació, eliminació de barreres arquitectòniques, etc.

Potenciarem l’existència de locals socials, equipaments i espais verds per a nens i gent gran.

**Habitatge**

Crearem la regidoria d’Habitatge i l’oficina municipal d’Habitatge com una eina per obtenir lloguers socials, i aplicar les sancions a les entitats financeres propietàries d’ habitatges buits.

Lluitarem per garantir el dret a l’habitatge digne i declararem Blanes ciutat lliure de desnonaments.

**Mobilitat**

Recuperarem les línies d’autobús desaparegudes i millorarem els recorreguts per oferir un millor servei a la ciutadania

Recuperarem la zona blava de l’esplanada del Poliesportiu com a aparcament lliure i gratuït tot l’any, quan finalitzi la concessió a l’empresa que la gestiona.

Renegociarem la resta de zones blaves de tot el poble amb l’empresa concessionària, per aconseguir condicions més avantatjoses pels veïns dels barris afectats.

**Medi ambient**

Lluitarem per a garantir la conservació del paratge natural de Pinya de Rosa.

Recuperarem els camins de ronda com a patrimoni medi ambiental i turístic del poble.

Consulta popular sobre la C-32.

**Proposta nº 2:**

**Regidories**

**Promoció de la ciutat, promoció econòmica, turisme i comerç.**

**Esports, cooperació i solidaritat i cultura de la pau.**

**Acció social, igualtat, habitatge.**

**Urbanisme, obra pública, medi ambient.**

**Joventut**

**Proposta nº 3:**

**Alcaldía**

**Repartiment de la figura de l’alcalde: 2 anys alcaldable PSC, 2 anys alcaldable ICV-EUiA-Pirates.**

**Proposta nº 4:**

**Revisió acords**

**S’establirà la revisió periòdica anual del compliment dels acords presos per les formacions que integrin el govern municipal.**

***\*Proposta a ratificar per la nostra assemblea.***